Gerb**РЕПУБЛИКА БЪЛГАРИЯ**

**МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО**

[**http://www.strategy.bg/PublicConsultations/View.aspx?lang=bg-BG&Id=3657**](http://www.strategy.bg/PublicConsultations/View.aspx?lang=bg-BG&Id=3657)

**СПРАВКА**

**по чл. 26, ал. 5 от Закона за нормативните актове за постъпилите предложения заедно с обосновка за неприетите предложения по проект на Наредба за техническите изисквания към сградите за защита от радон**

|  | **Постъпило предложение / коментар** | **Приема се /**  **Не се приема** | **Коментар на органа на изпълнителната власт, компетентен по издаването на**  **проекта на нормативния акт** | **Обосновка за неприетите предложения** |
| --- | --- | --- | --- | --- |
| *1* | *2* | *3* | *4* | *5* |
|  | ***Анонимен потребител, идентифицирал се като nenchosp, направил коментар на портала за обществени консултации на Министерския съвет на 23 юли 2018 г. в 11:38:20*** | | | |
|  | „Лобистка наредба, оскъпяваща строителството.  Конкретни резултати от наредбата ще са допълнителен стимул собственици на имоти да не подават заявление за ремонт и оскъпяване на новото строителство.  Друг директен резултат ще е кражба на огромно количество пари чрез смехотворни изисквания. Няма връзка между Радон и заболявания, документирана научно! Нещо повече - хората от средните векове, които са живеели в землянки са боледували доказано по-малко от рак.  На тази наредба няма какво да й се променя. Цялата е за коша.“ | Не се приема | Проектът на нормативния акт е разработен в изпълнение на държавната политика за превенция и защита на населението от облъчване на радон в сградите, изпълнявана чрез Стратегията за намаляване на риска от облъчване от радон за периода 2018 г. до 2027 г. и Националния план за действие за намаляване на риска от облъчване от радон 2018 г. - 2022 г., приети с Решение № 55 от 1 февруари 2018 година на Министерския съвет на Република България. Изпълнението на дейностите, залегнали в националните стратегически документи, е от решаващо значение за намаляване риска от облъчване от радон и намаляване на риска от заболявания, свързани с радон, проникнал в сградите. | Изразеното мнение не включва конкретни предложения за промяна в текстове в проекта на нормативния акт, както и не съдържа мотиви и/или конкретни доказателства/аргументи в подкрепа на направения коментар.  Коментарът е в противоречие с провежданата държавна политика за превенция и защита на населението от облъчване с радон в сградите. |
|  | ***Димитър Начев (dimitar.natchev), изразил мнение на портала за обществени консултации на Министерския съвет на 26 юли 2018 г. 16:37:46*** | | | |
|  | „За риска за здравето от облъчване с радон  Световната здравна организация, чрез мащабно научно изследване е установила, че облъчването на населението с радон се явава втора по важност причина (след тютюнопушенето) за белодробен рак.  След най-новите научни данни за риска за здравето от облъчване с радон от Международна комисия по радиологична защита се установи, че 2 пъти е по-голям риска отколкото се смяташе досега и се промени стойността за референтно ниво за радон в жилища от препоръчваните досега 600 Bq m-3 на 300 Bq m-3.  Очевидно е, че има нужда от наредба за строителни правила за превенция и защита от това въздействие.“ | Приема се | Изразеното мнение отразява по правилен начин важни факти и е напълно релевантно на провежданата държавна политика за превенция и защита на населението от облъчване с радон в сградите. | Н/П |

*Забележка: Н/П да се чете „Неприложимо“.*